李群玉
送魏珪觐省
木落楚色深，风高浪花白。送君飞一叶，鸟逝入空碧。
猗欤白华秀，伤心倚门夕。不知云涨遥，万里看咫尺。
萧萧青枫岸，去掩江山宅。离觞有黄花，节物助凄戚。
潇湘入da桂，一路萦水石。烟萝拂行舟，玉濑锵枕席
多君林泉趣，耽玩日成癖。长啸凌清晖，襟情当雪涤。
登龙屈指内，飞誉甚籍籍。未折月中枝，宁随宋都鶂。
曰余吞声地，举足伤瓦砾。见尔一开颜，温明乃珠璧。
春风到云峤，把酒时相忆。豆蔻花入船，鹧鸪啼送客。
飏天与瘴海，此去备沿历。珍重春官英，加餐数刀帛。